**Препис – извлечение!**

Р Е Ш Е Н И Е № 595

29.09.2023 г.

/ Протокол № 48 /

**ОТНОСНО:** Предложение с вносител Председател на комисия с вх. № ОС – 224/26.09.2023 г. – одобряване отчет за размера на изплатените командировки за периода 01.07.2023 г. – 25.09.2023 г. на Кмета на Община Гурково.

**МОТИВИ:** За периода 01.07.2023 г. – 25.09.2023 г. е представен отчет с вх.№ ОС – 223/26.09.2023 г. за размера на изплатените командировки на Кмета на Община Гурково.

Съгласно чл.22, ал.1, т.3 от Правилника за организацията и дейността на Общински съвет – Гурково, неговите комисии и взаимодействието му с общинската администрация внасям за одобрение извършените разходи.

На основание чл.21, ал.1 т. 23 и ал.2 от Закона за местното самоуправление и местната администрация и чл.8 ал.4 от Наредбата за командировките, Общински съвет – Гурково

Р Е Ш И:

1. Одобрява отчет за размера на изплатените командировки за периода 01.07.2023 г. – 25.09.2023 г. на Кмета на Община Гурково в размер на 2101,13 /две хиляди сто и един лв. и 13 ст./.

Участвали в поименно гласуване 11 общ. съветници, гласували „**за**” – 11, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ЗАМ.-ПРЕДСЕДАТЕЛ: /п/**

**/ Йордан Митев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 596

29.09.2023 г.

/ Протокол № 48 /

**ОТНОСНО:** Предложение с вносител Председател на комисия с вх. № ОС – 225/26.09.2023 г. – одобряване отчет за размера на изплатените командировки за периода 01.07.2023 г. – 25.09.2023 г. на Председателя на Общински съвет – Гурково.

**МОТИВИ:** За периода 01.07.2023 г. – 25.09.2023 г. е представен отчет с вх.№ ОС – 223/26.09.2023 г. за размера на изплатените командировки на Председателя на ОбС – Гурково. Съгласно чл.22, ал.1, т.3 от Правилника за организацията и дейността на Общински съвет – Гурково, неговите комисии и взаимодействието му с общинската администрация внасям за одобрение извършените разходи.

На основание чл.21, ал.1 т. 23 и ал.2 от Закона за местното самоуправление и местната администрация, чл.23 от Правилника за организацията и дейността на Общински съвет – Гурково, неговите комисии и взаимодействието му с общинската администрация и чл.8 ал.4 от Наредбата за командировките, Общински съвет – Гурково

Р Е Ш И:

1. Одобрява отчет за размера на изплатените командировки за периода 01.07.2023 г. – 25.09.2023 г. на Председателя на Общински съвет - Гурково в размер на 1504,31 /хиляда петстотин и четири лв. и 31 ст./

Участвали в поименно гласуване 11 общ. съветници, гласували „**за**” – 11, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ЗАМ.-ПРЕДСЕДАТЕЛ: /п/**

**/ Йордан Митев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 597

29.09.2023 г.

/ Протокол № 48 /

**ОТНОСНО:** Предложение с вносител Председател на ОбС – Гурково с вх. № ОС – 226 / 27.09.2023 г. - избор на временно изпълняващ длъжността кмет на Община Гурково за срок от изтичане на мандата до полагане на клетва от новоизбрания кмет.

**МОТИВИ:** Съгласно чл.42, ал. 8 от ЗМСМА когато кмет на община е регистриран като кандидат за общински съветник или кмет, преди края на мандата общинският съвет избира временно изпълняващ длъжността кмет на общината за срок до полагане на клетва от новоизбрания кмет. Временно изпълняващ длъжността кмет на общината се избира при условията на ал. 6, изречения второ и трето. Съгласно чл. 42, ал. 6, изречение второ от същия закон за временно изпълняващ длъжността кмет на общината или кмет на района се избира един от заместник-кметовете на общината, съответно на района.

Мариан Цонев – досегашен кмет на общината е регистриран с Решение № 50 – МИ/24.09.2023 г. на Общинска избирателна комисия Гурково като кандидат за кмет на община Гурково на изборите, които ще се произведат на 29.10.2023 г.

На основание чл. 21, ал.2 от ЗМСМА, във връзка с чл. 42, ал. 6 във вр. с ал.8 от същия закон и предвид гореизложеното, Общински съвет - Гурково

Р Е Ш И:

Избира Тотка \*\*\*\*\* Петкова - Заместник-кмет на общината за временно изпълняващ длъжността Кмет на община Гурково за срок от изтичане на мандата до полагане на клетва от новоизбрания кмет.

Участвали в гласуването 12 общ. съветници, гласували „**за**” – 12, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 598

29.09.2023 г.

/ Протокол № 48 /

**ОТНОСНО:** Предложение с вносител Зам.-кмет на Община /оправомощена със Зап. № З – 300/24.09.2023г./ с вх. № ОС – 227 / 27.09.2023 г. - избор на временно изпълняващи длъжността кметове на кметства в Община Гурково.

**МОТИВИ:**С Указ № 146/31.07.2023г., обнародван в ДВ бр.67/04.08.2023 г. Президентът на Републиката насрочи избори за общински съветници и кметове на 29.10.2023 г.

Съгласно чл.161,ал.1 от ИК и т. 49 и сл. от Решение № 2122-МИ от 29.08.2023 г. на ЦИК – глава ХІІ „Отпуск на кандидатите ”, „Действащ кмет или временно изпълняващ длъжността кмет, който е кандидат за кмет на община, район или кметство или за общински съветник, задължително ползва по свой избор неплатен служебен отпуск или платен годишен отпуск от деня, следващ деня на решението за регистрация, до обявяване на резултатите от изборите.

Кандидат за кмет на община, район или кметство, който заема служба в администрацията на държавен или местен орган в същата община, район или кметство, задължително ползва по свой избор неплатен служебен отпуск или платен годишен отпуск от деня, следващ деня на решението за регистрация, до обявяване на резултатите от изборите.

Когато кмет на община, кмет на район или кмет на кметство са регистрирани като кандидати за общински съветници или кметове, в 7-дневен срок преди края на мандата общинският съвет избира временно изпълняващ длъжността кмет на общината, кмет на района или кмет на кметството за срок до полагане на клетва от новоизбрания кмет, т.е. Общински съвет не по-късно от 20 октомври 2023 год. следва да избере временно изпълняващ длъжността кмет на община или кмет на кметство за времето от края на мандата 27 октомври 2023 година до полагане на клетва от новоизбрания кмет. В случаите когато общинският съвет не е приел решение в определения срок, временно изпълняващ длъжността кмет на община/ /район/кметство се назначава от областния управител по реда на чл. 42, ал. 10 от ЗМСМА“.

Досега действащите кметове на кметства – Паничерево – г-н Атанас Граматиков и на Конаре – г-жа Радостина Добрева са регистрирани като кандидати за кметове на предстоящите местни избори на 29 октомври 2023 год., както следва:

Атанас Граматиков – кандидат за кмет на кметство Паничерево с решение № 52-МИ от 24.09.2023 год., подадено е уведомление с вх. № К-2712 от 25.09.2023 год.за ползване на платен отпуск съгласно чл.161 от ИК от 25.09.2023 год. до обявяване на изборните резултати.

Радостина Добрева – кандидат за кмет на кметство Конаре с решение № 54-МИ от 25.09.2023 год. , подадено е уведомление с вх. № К-2738 от 26.09.2023 год. за ползване на платен отпуск съгласно чл.161 от ИК от 26.09.2023 год. до обявяване на изборните резултати.

Предвид на това,че служителите – „Старши специалист в кметство“ всъщност се назначават от кмета на общината, няма възможност кмета на кметството със своя заповед да определи този служител да изпълнява функциите на кмет на кметство за времето в което е в отпуск ( от деня следващ решението за регистрация в ОИК до обявяване на резултатите от изборите).

На основание чл. 21, ал.1,т.23 във вр. с ал.2, чл. 42, ал. 8 от ЗМСМА и предвид гореизложеното, Общински съвет - Гурково

Р Е Ш И:

1. Избира временно изпълняващи длъжността „Кмет на кметство” в кметствата на Община Гурково, за времето от края на мандата 27 октомври 2023 година до полагане на клетва от новоизбраните кметове, както следва:

1.1. Кметство Паничерево – Донка \*\*\*\*\* Илиева, старши специалист „ АО в кметство Паничерево “, за временно изпълняващ длъжността Кмет на кметство Паничерево.

1.2. Кметство Конаре –Диана \*\*\*\*\*\* Чинтулова, старши специалист „АО в кметство Конаре “, за временно изпълняващ длъжността Кмет на кметство Конаре.

Участвали в гласуването 12 общ. съветници, гласували „**за**” – 12, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**